
Nagradu za enterijer, dodeljujemo projektu 'Kafeterija 7AM’, autorke Ele Nešić dia i autora Danila Nedeljkovića dia.

Obrazloženje:

Nagradu dodeljujemo radu koji se istakao promišljenim pristupom reinterpretaciji prostora. Autorski tim je uspešno prepoznao i valorizovao zatečene kvalitete prostora koje je nadogradio jasno artikulisanim konceptom otvorenog programa u okviru zadatog. Rešenje je celovito, stilski dosledno i svedeno, sa merom u izrazu.



Nagradu za rad koji je najbolje odgovorio na temu: NA(J)ZAD U SADAŠNJOST!,
dodeljujemo radu ’Sadašnjost!’, autorke Jelene Bugarčić, arhitekte.

Obrazloženje:
Rad se izdvaja hrabrom vizuelnom naracijom koja kroz prizor ogoljene unutrašnjosti i sabrane mase svedoči o složenosti sadašnjeg trenutka. Autorka promišljeno koristi jezik akvarela kako bi oblikovala prostor koji je istovremeno fizički i metaforičan – otvoren, ogoljen, izložen, strpljiv.
Doslednim i preciznim likovnim izrazom, rad uspeva da artikuliše unutrašnji pejzaž jednog trenutka – onaj koji ne traži da bude objašnjen, već da se oseti.



Žiri za nagradu:

Dragana Stevanović,dia Borjana Šuvaković dia i Dušan Nenadović, dia

